Vida Kulikauskienė

Vida Kulikauskienė (g. 1933 m. spalio 14 d. Kiduliuose, Šakių apskrityje) – Lietuvos etnologė, humanitarinių mokslų daktarė.

Biografija 
1959 m. baigė istoriją Vilniaus universitete. 1975 m. istorijos mokslų kandidatė.

1959–1961 m. dirbo Vilniaus kraštotyros muziejuje, 1961–1963 m. Lietuvos dailės muziejuje, 1963–1989 m. – Istorijos institute. 1989–1992 m. Lietuvos kultūros fondo Krėvos įmonės mokslinė vadovė. 1992 m. įsteigė individualią įmone „Tautinio kostiumo klubas“. 1992–2004 m. dėstė Vilniaus dailės akademijoje, Lietuvos muzikos ir teatro akademijoje, Vytauto Didžiojo universitete skaitė kursą apie lietuvių tautinius drabužius.

Tiria lietuvių valstiečių kultūrą ir buitį, rekonstruoja audinius ir drabužius.

Bibliografija 
 Šiuolaikinis Suvalkijos kaimas ir Šiuolaikinis Žemaitijos kaimas, studija, Iš kultūros istorijos t. 11, 1981 m. ir t. 13, 1985 m.
 Paskelbė studijų apie Žemaitijos XIX a. pab. – XX a. pirmosios pusės gyvenamųjų namų interjerą, straipsnių apie lietuvių audinius, tautinius (daugiausia vyrų) drabužius. Parengė albumą Lietuvių tautiniai rūbai (1994 m.).

Šaltiniai 

Lietuvos etnologai
Lietuvos istorikai